Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: volna az ügyfélkapcsolat fogalmának értelmezésekor az államigazgatási eljárás általános szabályairól szóló 1957. évi IV. törvény ügyfélfogalmát venni alapul. Ez az értelmezés még a közigazgatási szervek által végzett adatkezelések esetén is arra az
Paragraph Index: 887

4. Megyék Központi államhatalmi és közigazgatási szervek Idén sem küldött jelentést a Köztársasági Elnök Hivatala, a Gazdasági Versenyhivatal, a Menekültügyi és Migrációs Hivatal. Az egyes fontos tisztséget betöltő személyek ellenőrzését végző bizottság álláspontja az volt, hogy akihez nem érkezett személyes, illetve közérdekű adat iránti kérelem, az nem tartozik jelentési kötelezettséggel, így nem is jelentettek semmit. Minisztériumok és tárca nélküli miniszterek A tavalyi példával ellentétben — amikor külön felhívás ellenére sem küldött jelentést 6 minisztérium — idén mindegyik eleget tett törvényi kötelezettségének. A Honvédelmi Minisztériumhoz 32 401 személyes adat iránti kérelem érkezett, ebből 579-et utasítottak el, főleg a jogalap hiánya miatt. A Népjóléti Minisztériumhoz érkezett 17 500 közérdekű adat iránti kérelemből mindössze 1 került elutasításra. A Munkaügyi Minisztérium 1012 közérdekű kérelemből egyet sem, az Igazságügyi Minisztérium a 3861 közérdekű kérelemből 95-öt utasított el, szolgálati titok, valamint hatáskör hiánya miatt. A Külügyminisztérium 6 kérelmet utasított el az 52-ből, mert a 1999/18/II. szám kért adatok titkos iratokra vonatkoztak. A Földművelésügyi, a Környezetvédelmi és Területfejlesztési, a Közlekedési, Hírközlési és Vízügyi, valamint a Munkaügyi Minisztériumhoz nem érkezett személyes adat iránti kérelem. A Művelődési és Közoktatási Minisztérium, a Pénzügyminisztérium, valamint a privatizációért felelős tárca nélküli miniszter arról számolt be, hogy náluk egy elutasított kérelem sem volt. A nemzetbiztonságért felelő tárca nélküli miniszter részletes tájékoztatást küldött: 25 személyes adat iránti kérelem érkezett, ebből 1 került elutasításra adathiány miatt. A Belügyminisztériumtól idén 302 jelentés érkezett. A legtöbb személyes adat iránti kérelem az Adatfeldolgozó Hivatalhoz érkezett, szám szerint 8802. Ezek közül 221-et kellett elutasítani adathiány és jogalap hiánya miatt. A Központi Nyilvántartó és Választási Hivatalhoz 5185 személyes adat iránti kérelmet nyújtottak be, ebből 16-ot utasítottak el jogszabály alapján. Részletes értesítés érkezett mind az ORFK-tól, mind a BRFK-tól, az egyes főigazgatóságok főosztályaira és osztályaira lebontva. 114 városi rendőrkapitányság tett eleget bejelentési kötelezettségének; a megyei rendőr-főkapitányságok közül egyedül Szabolcs-Szatmár nem küldött jelentést. Összes minisztérium és tárca nélküli miniszterek

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes